הצ'ו צ'ו של מיקי

הצ'ו צ'ו של מיקי (באנגלית: Mickey's Choo-Choo) הוא סרט הנפשה קצר אמריקאי משנת 1929,<ref>[https://www.waltdisney.org/exhibitions/all-aboard-celebration-walts-trains All Aboard: A Celebration of Walt's Trains|The Walt Disney Family Museum]</ref> הלוקח חלק בסדרת סרטי "מיקי מאוס".<ref name="ultimate"></ref> הסרט, אשר הופץ על ידי "Celebrity Pictures", בוים והונפש על ידי אב אייוורקס.<ref name="borowiec"></ref> זהו הסרט הקצר ה-11 בכיכובו של מיקי מאוס שהופק, כאשר הוא השמיני שיצא באותה השנה,<ref></ref> והיה אחד מהסדרות המצוירות המוקדמות של דיסני שהובילו את הדמות להפוך לתופעה לאומית כבר בסוף 1929.<ref name="watts"></ref> במקור הסרט היה בשחור-לבן, אך סרט זה היה בין עשרת הסרטים המצוירים של מיקי מאוס שצובעו על ידי חברת וולט דיסני בשנת 1991.<ref>PAu001629050 / October 31, 1991</ref>

== עלילה ==
הסרט נפתח עם מיקי מאוס שמסיע קטר קיטור מואנש, מצלצל בפעמון שלו ושורק בצופר הרכבת. לאחר שהקטר, קרון הפחם שלו ומיקי אוספים על הדרך קרונית, הקטר עוצר לנוח בעוד מיקי, מהנדס הרכבת שלו, מתדלק ומשמן את גלגליו ומזין אותו בפחם מקרון העזר שלו. כשהקטר אוכל יותר מדי פחם ומגהק בביישנות, מיקי מחליט לאכול ספגטי לצד כלבו.

מיקי מסיים את ארוחת הצהריים שלו ומיני מאוס מגיעה עם כינור עליו היא יודעת לנגן, ומתיישבת על קרון המשא. מיני מנגנת שיר מוזיקלי ("Humoresky" של אנטונין דבוז'ק) בעוד מיקי עושה את אותו הדבר, אך באופן מאולתר על חפצים ובעלי חיים.

מיקי מסתכל בשעון שלו, ומבחין שהם מאחרים, הוא צועק 'כולם עלו!' לקטר, ששורק בתגובה עליזה לאחר שמיקי עולה גם. הקטר מתניע אט אט מכיוון התחנה ונוסע בעליצות דרך הכפר היפה לעבר גבעה אשר עליה הוא נאבק לעלות. הקטר המתקשה מתחיל לבכות ומיקי, שמנסה לעזור לו, דוחף מאחורה את הקרון כל כך חזק שלבסוף הוא משתחרר מהקטר ומתגלגל לאורך המסילה כשמיני ישובה עליו. הסרט מסתיים בכך שלאחר רצף בו מיקי מנסה להציל את מיני ונכשל פעם אחר פעם ויחד הם נתקלים בשלל בעלי חיים כשהאחרונה היא פרה, בה הם מתנגשים לתוך עץ. בסצנה האחרונה, מיקי ומיני נוסעים בקרונית בעלת הנעה ידנית לתוך המנהרה.<ref>[https://www.dvdizzy.com/mmblackwhite2.html Walt Disney Treasures: Mickey Mouse in Black & White, Volume 2 DVD Review on DVDizzy]</ref>

== דמויות ומדבבים ==
* מיקי מאוס - וולט דיסני
* מיני מאוס - וולט דיסני
* קלרבל הפרה

== הפקה ==
חלק מהבדיחות בסרט ממוחזרות מהסרט הקצר "צרות טרוליות" של אוסוולד הארנב משנת 1927.<ref name="ultimate" /> זהו הסרט הראשון בו מיקי אומר יותר מכמה מילים ובקול הפלסטו המזוהה שלו ולא כמו בהופעות הקודמות בהם קולו היה בבריטון עם עיצורים אפיים, "הפעם בקול שנשמע כמו של וולט".<ref name="ultimate" />

הפסקול כולל את מיקי שר את השיר העממי "אני עבדתי על מסילת הרכבת" ומנגן חלק מההומורסקות של המלחין אנטונין דבוז'ק על הספגטי שלו. הנסיעה של מיני על קרון הרכבת מתנגנת על הלחן של "דיקסי".<ref name="movies"></ref>

סצנת הסיום בה מיקי ומיני מפעילים קרונית בעלת הנעה ידנית שימשה השראה לגרסת צעצוע מפורסמת, המיוצרת על ידי "תאגיד ליונל". חברת הצעצועים הרוויחה כל כך הרבה כסף מהפריט הזה ומאחרים דומים לו, שמיקי נודע בתור "העכבר שהציל את ליונל".<ref name="souter"></ref>

== ביקורת ==
בספרו "הסרטים של מיקי: סרטי הקולנוע של מיקי מאוס", הייס גרוב כותב: "הסיום של "הצ'ו-צ'ו של מיקי" הוא מהיר להפליא ומלא באקשן. יתר על כן, זה הסרט המצויר הראשון של דיסני שמציג דיאלוג אמיתי. רוב הסרט, לעומת זאת, יש לו קצב איטי להפליא, ואפילו כמה רגעים שקטים בצורה מביכה. אין כמעט עלילה והעיצובים של מיקי ומיני לא עקביים, הנעים בין מורכבים (עם קו פנים נוסף) לפשוטים לחלוטין. התוצאה הסופית היא כניסה ממוצעת לקאנון של מיקי".<ref name="movies" />

== קישורים חיצוניים ==

== ביאורים ==

== הערות שוליים ==

קטגוריה:סרטים קצרים של דיסני
קטגוריה:מיקי מאוס